CELEX: 62014TN0826
Language: sl
Date: 2014-12-23 00:00:00
Title: Zadeva T-826/14: Tožba, vložena 23. decembra 2014 – Španija/Komisija

23.2.2015   
            
            
               SL
            
            
               Uradni list Evropske unije
            
            
               C 65/47
            
         Tožba, vložena 23. decembra 2014 – Španija/Komisija
   (Zadeva T-826/14)
   (2015/C 065/63)
   Jezik postopka: španščina
   
      Stranki
   
   
      Tožeča stranka: Kraljevina Španija (zastopnik: M. Sampol Pucurull, Abogado del Estado)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               izpodbijani sklep razglasi za ničen;
            
         
               —
            
            
               podredno, člen 4 izpodbijanega sklepa razglasi za ničen in
            
         
               —
            
            
               Komisiji naloži plačilo stroškov.
            
         
      Tožbeni razlogi in bistvene trditve
   
   Ta tožba je vložena zoper sklep Komisije z dne 15. oktobra 2014 (SA 35550 (2013/C) (ex 2013(NN)) o sistemu davčne amortizacije finančnega dobrega imena za prevzeme tujih deležev.
   Tožeča stranka v utemeljitev tožbe navaja štiri tožbene razloge.
   
               1.
            
            
               Prvi tožbeni razlog temelji na kršitvi člena 108(2) PDEU v povezavi s členom 13 Uredbe Sveta (ES) 659/1999 z dne 22. marca 1999 o določitvi podrobnih pravil za uporabo člena 93 Pogodbe ES (UL, posebna izdaja v slovenščini, poglavje 8, zvezek 1, str. 339) in členom 296 PDEU, ker je izpodbijani sklep akt, ki ni uradno obrazložen in ne vsebuje presoje ukrepa ob upoštevanju sodb Splošnega sodišča z dne 7. novembra 2014 (zadevi T-219/10 in T-399/11).
            
         
               2.
            
            
               Drugi tožbeni razlog temelji na kršitvi člena 107(1) PDEU, ker je sistem sklepov splošen in ne selektiven ukrep.
            
         
               3.
            
            
               Tretji tožbeni razlog temelji na neobstoju nove pomoči in posledične kršitve člena 13 Uredbe št. 659/1999.
            
         
               4.
            
            
               Četrti tožbeni razlog temelji na kršitvi načel pravne varnosti in zaupanja v pravo v povezavi s členom 14 Uredbe št. 659/1999 in ob upoštevanju tega, kar zatrjuje sama Komisija v prejšnjih dveh sklepih.